The Courier (pellicula 2020)

('Mediator') est pellicula speculatoria Britanno-Americana a Dominico Cooke anno 2020 disposita. Partes primae a Benedicto Cumberbatch et Merab Ninidze aguntur. Eventus pelliculae bello frigido facti in veritate positi sunt.

 Argumentum 
Anno 1960, Helgus Penkovski, nobilis Unionis Sovieticae magistratus et explorator, cui accessus est ad secretissimas cognitiones nucleares, non contentus est Niceta Chruščëv, qua enim ratione imminens curet bellum nucleare cum Civitatibus Foederatis gerendum. Itaque sedem CIA adit et informationes praebet, quae in placandis condicionibus adiuvare possint. Ergo statuunt CIA et MI6 praestare communi negotiatore uti mediatore, qui indicia secretissima ab Helgo Penkrovski provisa Londinium transferat.

Itaque adit Greville Wynne quidam venditor, qui Moscuae cum Penkovski rationes negotii similes ineat. Hic autem praeparationes adhibet, ut informationes cum occidentalibus organis exploratoriis communicet. Rogat igitur, ut Wynne etiam in posterum mediatoris munere fungatur. Wynne primum reluctatur, sed postremo concedit. Wynne Moscuam itineribus suis commercialibus utitur ad transferendos nuntios a Penkovski ad CIA conlectos. Qua quidem molestia adeo agitari incipit, ut animum uxoris suspicio adulterii subeat.
Penkovski cognoscit Sovieticos velle Cubam fieri periculum nucleare Civitatibus Foederatis, et hanc informationem photographis et consiliis militaribus additam ad CIA disponere, quae hanc postremo sua cognitione exploratoria comprobat. Americani hac prima antecessione ad suam utilitatem uti possunt in missilium discrimine Cubano. Nihilominus, Sovietici suis duplicibus usi procuratoribus, se vulnerabilitate cognitionis laborare animadvertunt.

Moscuae, Wynne deversorii cubiculum suum perscrutatum esse animadvertit, et e vestigio, antequam ei Penkovski monere vacaret, urbem relinquit. Sed de sorte eius sollicitus contra consilium MI6 Moscuam revertit, ut auxilio sit in praeparando transfugio. Sovietici autem ambos homines comprehendunt. Wynne in carcerem coniectus ex rebus duris laborat, inminuta valetudine. Innocentiam suam vehementer infitiatur: se nosse Penkovski solum per clientelam nec scire, quid in oneribus sibi traditis contineatur. Paucos post menses, visitare eum licet uxori, quae narrat Sovieticos missilia sua ex Cuba removisse, quod animum ei recreat. In carcere etiam Penkovski convenit, narratque sacrificium eius tanti esse. Duo viri ex affectu manum prehendunt.

 Distributio partium 
 Partes primae
 Benedictus Cumberbatch : Greville Wynne
 Merab Ninidze : Helgus Penkovski
 Partes secundae
 Rachel Brosnahan : Aemilia Donovan / Helena Talbott
 Jessie Buckley : Sila
 Angus Wright : Dick Franks
 Željko Ivanek : Ioannes A. McCone
 Kirill Pirogov : Helgus Gribanov
 Antonius Lesser : Bertrand
 Maria Mironova : Vera Penkovskaya
 Vladimir Chuprikov : Nicetas Chruščëv

 Bibliographia 
 Liekso, Hannu (2021) Kuriiri. Episodi, 5 Augusti. /Finnice/.
 Valentin, Mel (2025) The Courier, A Modestly Engaging Spy Thriller. ScreenAnarchy. 28 Octobris.

Categoria:Pelliculae 2020